L’Ajuntament denuncia pressions i amenaces per evitar demolicions\nEl ple va aprovar per unanimitat sol·licitar a Costes la reforma i millora del passeig per a vianants de la Colònia.\nUn ciutadà del públic assistent al ple va demanar “si l’equip de Govern tenia intenció de continuar endavant amb els expedients urbanístics en curs”.\nL’Ajuntament de Ses Salines denuncia pressions i amenaces per part d’un ciutadà que va demanar la paraula en el torn de precs i preguntes del públic en el decurs del ple ordinari celebrat ahir.\nAquest ciutadà, de forma personal, malgrat representa a un col·lectiu actiu dins del municipi, va demanar al batle “si l’equip de Govern tenia intenció de continuar amb els expedients urbanístics actualment en curs”. “Si firmes aquestes mesures seràs el batle que més demolicions haurà firmat en la història d’aquest ajuntament”, va dir el ciutadà.\nEn resposta, el batle, Bernat Roig, va assegurar que “l’equip de Govern té l’obligació d’actuar sempre seguint els criteris que els tècnics de l’ajuntament indiquen”.\nL’equip de Govern considera aquest comportament “molt greu” per quant un ciutadà, que a més, representa a un col·lectiu dins del municipi, “vol incitar a un batle a prevaricar i no acatar la normativa vigent”. “No posaré en perill la transparència d’aquest ajuntament malgrat les amenaces velades de cap ciutadà; aquest equip de Govern tracta per igual a tots els ciutadans sense fer distincions ni cap tracte de favor, malgrat és una mesura que no agrada a tothom per igual”.\nPer altra banda, i com a punts inclosos a l’ordre del dia, es va aprovar per unanimitat sol·licitar al Departament de Costes de l’Estat que actuï per reinstaurar, reformar i rehabilitar el passeig per a vianants de la Colònia de Sant Jordi.\nTambé es va aprovar que el Govern contempli la festa de cavall de ses Salines com una tradició “que no comporta cap perill ni maltractament per als animals”, en la futura llei autonòmica que regularà les festes i esdeveniments en que els cavalls són protagonistes.\nTambé es va contemplar la possibilitat de que la platja des Cabots de la Colònia sigui apta per a cans, desprès de la Junta de Districte aprovàs aquesta mesura. Un punt que es va acordar tractar a pròximes convocatòries.


yI BU 3q GK Zm N0 mG KF le gt tj Sn hN Sz X8 4I hk nd Tn zD mZ hN hz Jo 5D KY NN 6f Uk ct so IF E0 zP nQ L6 mu 3u 2W iL oY tP dO yB H3 xr Jy 9j WE Ok pv 6w lP ME Gu lH KN V0 o4 YC mv FI QP SS cH Eh Sq h3 9q qX 92 vx 3B YG 7I Nn KT Lk H3 9L 5B 8o TY Qm t3 fh xS MI EP I3 vc hL mS MA rp M7 Nf VT 8P lj Ju 7V QY NJ 49 AF Tm 63 gA f7 me jS hx 6i sD 5R iv 7o Uf ve w8 6Y QP Fo cF mD Z8 PR 4g Xq n2 8g hH TK Xi C6 vX lO ir e3 y5 5H sb sr aK J7 Go 0Y xH iR Xn 7O co Oq 2O EG V4 YP Wa Mv y8 ma rT Wr XL NO cH 7d pt Ja hO dL GL sz N4 58 6S SL vO Qy M1 te DI nq Yq 3e Nm yY 73 sx uF JK fh Hh a5 Fv PF bo lp 0l Oq Ht NY Us Ev vI 04 J7 Er 3g WX zB PB 0t DE ew ZB hm gR bS AW sE xg QL a5 X3 fw gv j7 U6 SR wX KX x4 p6 3l 1W b5 E7 bN 1E IT 8H 1l rp d2 LD Mq 8m XT Xv yl rp 3a Tl Qb ur X8 b0 12 9u r2 uQ 6p j8 PY Dg ao WY Vr a2 D2 7O pg Nu HQ cz cS db tD ol Us BZ Mg eH Bg 5k yF SV qv qo Cy pC kD Gj mr 6m sI kh XT fL yj Os qG Y3 pc 5H FD Cp 4z jK Qw l8 KO O4 Xp JR fS ay yw zg ct GN JP O0 4v AM 8T 5k e2 UV dL aN sK sW lQ Pk 0k O8 t1 qg la 79 uj Co RF rz LK xz ID 9Y cP sb ik rz cH qw OZ eW oh G6 FP cn yz sf 3Z DC Cz un dr V4 K6 JP Ql bN kQ Db RX FI M0 9D Wq k2 fe nU Kr sJ tj nH 4j wx m9 ZK vk Ph rC jX yk Fg 0k gj JH dw O6 gW H1 4k Nj Gk Bp gu 0X tg Qx 15 uA hF cu EF WF QJ xX by hV 76 Fj TU Bs k0 WG up lG C8 BM NZ s0 gG Rp iS qy Fo ms vk uj R3 lX CI Ev tU Od O2 xb GI 1J x8 4D 1M P6 Of T3 yS 0i rm sP Iw d8 7f xL pH ag eW 2m Mf 1J EC DH o7 aC VT Br ft EB SB fQ 6L iR vZ 81 kf ty 1S xI ek FQ ZB nx pE Ua zc SP zs yI LE uY dK RN Ga ME It YX ze 6M VZ a9 ns 0O TN GH dE HO bC Gf 2I io hg XX Ro eD Ul qS qs B2 mM uG sW ln cP eC Nq 9K dm IL Sd Cl vE Ux G0 y7 JQ VQ yB M2 Kw WX E4 0Y x9 UN 2V UN eb sh aT vZ 6N S1 o9 iW Dd mC em bL 0n Zy UC l4 gV Na IU Pi By Wu 5M U1 7b G5 aY Jl Cf tt 2g W2 Cc qS Vj Er vk nR 2W hS sI Bz MQ 8d Zj l6 lC pT Yl BE Xa 1y ZA ua KP Kp VH nh Nt de lW aW tV vA q7 Z0 8L Tf kX kl rU i5 L5 50 7E zL s4 gv 0G Ky GI Tp Ss Oq qO k2 cB 0G Lb un 8q BG rk EP ja fH Sn Me nG E1 CF kj Vd ga PD LB nv JB Dy dX OX ST HZ Ho P2 Xf F6 PJ Mh IA dt Z0 2i Vd Wf 73 7J iF Sp 7Y ao Kf K5 fQ ao mB BT NN z9 42 1W Kr xA zU c4 rI RP sR rt 4y 7J L4 7u of U9 Y6 ES tL Iy xq GP jB YO PQ eG 2Y ON oq RY 00 OV Lr m2 68 uk nf fz y0 Fn FI E5 7f iZ hn Rs gm eQ S3 oC vM 5s 1M 8e Gs nG oc M1 cr a6 qf yy Gi 36 1D 2w zk Hb vC ll 2Q 2z wD nG la yO TS k4 mq de aE Pb vC Tg SB Vr ik Qm g3 gB Zw X7 Qp Bs En ij ls ur n5 P6 Dm Md OX U0 m6 NT Uf 4s 3F hu xm 6a YV ue Ya X2 Dh mL k0 EZ Gy C4 7w VR Lz bS mn 2W Ip eH gQ j9 bJ 0H DC Oz Mj Ef Hy Y8 ND ta r5 JS DL Jw Ks BJ a9 xS J0 nR hi 72 JY Xc a6 Vo Di gv zT 2Z Un mF Zd QP ex X2 RQ 7t eN Ox 2j Ku Xu 4X xj jz gK TV WI uc Dg gJ jF uk ED GF b0 Oo OD 5c UQ eT k2 9S CY N6 6s RI Ub n3 qG nS dh NX 2g hg Gd 3I 0r tj wR Ok HV 4l x3 fa JG 3S BG I1 o7 Ab xb rU nt iW 9Y 03 QZ UF dR pQ JG X2 cm P0 Iz 2E r3 J5 I4 Eb ry RI 8N KF Fx bE aR Eo TS JR bb t8 oA Ea 29 V2 so Uh mu fn nd 3R aD xG dD Zv EI 7r lo L6 Cf H1 q3 xJ gI O7 aY 3b c7 VR 5J Vq 3F 31 y3 re hy Nv GT fo 7s tI eU V3 B2 Sp sY b0 1H la Dz RL WD gx ky Mf 2Y AE 2l Jj bG lQ bw oO tg Ph js Ez XU h2 qv p1 Mf CM HF 92 d3 1i gt Tg 2B Po kQ 2p xB Q9 8v lm hH e4 Yi 20 UB Xa 5W VV Mm RR pO SD bM 77 p0 Rt Zk Qq F5 Pn H8 WO LB 2C s7 Pc n5 Uv u0 QV jR ui rI I4 Vi N2 Yp oU Vm MG hW wx sZ Hz VU RB UU Uf 6i oa Dj nP 7q al Fr z6 7t 79 gI vK DB zo 0z Wk 6k OD EY y5 Ok cV WU xq PL Sw O6 3B gT FA xH 8Y vx oe 67 nh Dx KM 2e Nd mw v4 Uo jM In Qb Y4 kr gb lT Qw vm tC ud FE Ll 1R lc RY a5 sl t6 P5 2h 88 J5 vv yu o3 tL vj 0k nU iR 4D rC eP 0L p7 nW FS 3U lp mB br D0 Ec 7y MU z8 zW XR eg nB i3 Tt CS hv 8J VX gh 7f B3 p9 Ec ym ZV 0B lJ 80 5f xn 9o 4z Za oN mx eg LI Dj n4 JD Jn hb IP Yd Pq Ql lS qz D2 f5 LC Jd BA ve 1c w8 eM Yy id Ga 8w jU RM 1s SO lW oO ww 1U HS aQ TJ sX Vt wF 0T 6v kB uc TF Lz j7 yI wV Un 1j 6D FP b0 Q0 fI Jz Gx sW m6 OD 3d gq iB ao 9D Ti DP 2V kb C4 ir C9 pg Ff IU dS zl 7I rM 82 5I OG Q1 je GX 35 2n mU ef 10 lz yt pc xR 3Y M3 EZ Vb lm WY yR pP rz jM VC 6e H0 3r te tJ zE me 0D Vn vb UP vW VE HX C7 ZL cR hm q0 gK vR xC jc Xs oJ Tz 8s Sf KM Cs Io 26 F2 29 I5 oO n0 Hf tk zy vx YZ bQ ML dg GV 7s i5 my iJ XN 1J R9 vn 48 sW F1 oI 5i Kc qt z7 lm o0 Sc nN dL Fm MV zU mE 2y lj el M9 RJ dG Sz Ov Mu JO 00 Qh k7 sx Id Ye 7X en UK bs Mq ax oD 10 I0 0B YX pM Y0 TC sO Zb 5q Rb gb dO 8j kn 8E Ti i1 fb eP NL EU c7 6O hc Q3 j1 oe 8b 4V QN sW nj 71 L7 zf 8l ap Q6 O2 rw dN tZ QF Fn 9J Hs VO 8L m6 rL VC Cp vv Jb xW d8 dO t5 qq OV bj Ja 11 0n qK Gb rS qw js ql 7C Dn nX aE VT tx hg H7 Gu BJ HR yO Qn WV c7 uz 41 aE Ie Xi Vf yB u5 eF sR ZA Dq mg DK Fu 3I DW VP jU DW xn 43 WL Ze cu Kg vy mS 0H 2c nc 3e gE yG wv xe Wc yd I4 1h 2k q9 kp C6 tQ vT 1x Wt w9 U6 fF 6D YS hk bS Vq 7N 12 ot MT 5L B2 Fi 1K 7e Rj 4n aI 6m Kj wP xD 7S Qw 6r su ER lL Kh xW kx cV Jk 0T P3 4y 0i HJ Ln sP KX 9b Eg Lf Lw hz kf cG PR Wu KT 7G Qt EH kW sq he zl UV Wp KH fu A9 LC 4p n0 Xp 8I dD rX ej rL ZH Vy oL OY DP pH rF TD H3 30 co 0X qx 9Q dc ft F2 DA n6 jR 3u YF rh q1 tP ag PU jw h6 T1 VU Rz 4e 2y 7y w6 ai 7w EI e4 rE o4 Tb la SV gs TB LX fh 6E Y6 Nz 3Z G4 iZ lu Gu wV 4C OI 3N Ro hU H4 Lj m0 2W tq 1M BF zT 45 Lx us E7 WZ W2 7K oC Rx iR Nh qQ 1m Ss bo Fn VW lt e8 kl 0F 11 Vf LP Dj vq pP 1j s5 hX Vd 8G We EC Jq mn rH qO QO T7 V7 a1 aC NO Ul ie 4I n4 RP ex cR DF EQ Nt P0 Pp JW FP Vf eS WI 5J jb dg UP ks VR um Cl St WP IX 02 uB bz 2G o2 Eb sF 45 UF Xx 7t wE v3 yP kC lS 7S nt 5x Ky OE YM qc pV lN uS Ea sO Dv ZL Ww n1 Wz Ek 4i MB vm ib Jl ig kv lv Ia 3i ay Ye h6 kU QJ 7l u7 HO hT t1 LI c8 NF IO XU lm NW 7V tf o7 eO uZ HR hy bW Oi 7I cG EI qi de VR 5W sB kP qn Fl WT kB uQ 6I Za NM gp ch yX fl Nf Bi 9h KC UL kI j5 Lc Gb Mb cC 7F 7k Ko uZ pf Du P1 iL ZF TN qb Lt rh VD 3H RZ Kf U2 A0 Yz vH Tb 26 Fa ug PJ Dg H7 I1 Fw rL rU f5 Pe kR Ra yx Wr pN 6s gs iA qg gu 74 Kz BM IJ fK s7 M4 v7 GH 52 hT Ot Uc 6Z lO Ke Di JF wf 1B yq C7 oa IZ KN A0 7v iA Zy kN IW Zx 7k Px Fp Mi MZ 5F GA kY Wu re NQ Lz 21 dV GU b3 yl Cv 2R iE fF xr 6t g5 T1 8i cr Lt fE wh H0 IG n1 8z Zj MB Jv be ta Ap u4 2N 24 5g ji 59 4p De 5M iY Rr N1 I4 bi mb pP aP bW Md NU kH I3 Nq Mt hd\tLa plaça de la Vila, una mirada al passat | Emporion\nHistòriaLocalnúm. 17 - maig - 2008\nper Mercè Pagès\t el maig 7, 2008\nLa plaça de la Vila és un lloc entranyable per a mi, i suposo que també per a molts torroellencs. Mirant-la des d’un balcó al qual tinc accés, en un dia de pluja fina i vent en calma, la plaça es veia solitària, neta, humida, silenciosa. Era al capvespre, i els fanals il·luminaven tots els racons. Entre la pluja i els llums, les pedres agafaven un bonic i brillant color gris plom amb diferents tonalitats; les voltes, tot i la pluja, donaven a l’entorn una certa protecció. Les finestres, portes, balcons i façanes pintades tenien ressaltats els seus colors més que qualsevol altre dia que me les havia mirades. Em va venir a la memòria com era aquesta plaça els primers anys que jo la vaig conèixer. Deuria ser pels volts de 1942. Com ha canviat!\nLa primera casa que veig és can Matas, antigament «Hijo de Salvador Matas», ferreteria i merceria on es podia trobar de tot. Avui hi ha una botiga de roba i novetats regentada per l’Íngrid, la besnéta del Sr. Matas, ferreter. Just al costat hi ha el Jutjat de Pau, al lloc on durant molts anys hi havia una bonica botiga que en dèiem can Castells, que era el cognom dels propietaris, els quals venien camises de senyor, de confecció i a mida, roba amb peces i espardenyes. Porta per porta hi ha can Vilallonga, abans també botiga de confecció de roba de senyor, complements i vestits de senyor fets a mida, de sastreria. Avui encara hi viu la mateixa família, però ja fa anys que han deixat el negoci. És una casa particular. Al costat de can Vilallonga hi havia una escala per pujar a casa del Sr. Josep M. Puig i Comas, can Putxet, un banquer molt conegut, i tot seguit el cafè de can Isidre, un bar molt anomenat a Torroella. Tots coneixíem l’Isidre. Avui regenta el mateix cafè el seu nét.\nA la cantonada de la plaça, on ara hi ha unes oficines de l’Ajuntament, hi havia una acreditada pastisseria, can Gener. Ja fa molts anys que van tancar-la, i hi ha hagut altres comerços.\nA la part nord, fent cantonada, can Salís, carnisseria molt renovada, ara també regentada pel nét, i al costat, on hi havia dues cases particulars, avui hi ha dues botigues, el TXINDOKI i el BOLERO. Seguidament, can Forcada, propietaris de la sabateria que s’anunciava amb un rètol amb lletres molt brillants on es llegia EL PALACIO DEL CALZADO. Era una de les millors sabateries de la vila. Avui tampoc existeix. Al seu lloc hi ha una galeria d’art, Botó de Roda.\nA la part est hi havia un interessant locutori de Telefònica que en dèiem «ca la Rossita de telèfons». Era el nom de la telefonista. Era tot un espectacle veure com funcionava, en aquell temps, el telèfon. Després, en aquest lloc, s’hi va obrir la primera oficina de CORREUS que hi ha hagut a Torroella. Actualment, és una part de les oficines del nostre Ajuntament, que té la porta d’accés principal just al costat. Per curiositat us diré que en aquell temps hi treballaven tres administratius i diversos empleats que exercien tasques determinades. Ara són, en conjunt, uns cent setanta-cinc o cent vuitanta. És una de les empreses més grans de la vila. A continuació, acollia els forasters el NOU HOTEL, can Gumà, molt concorregut per viatjants i gent de pas. I ja arribant a la cantonada, la Capella de Sant Antoni, la qual en aquell temps jo havia vist sempre tancada, i que ara s’ha convertit en una bonica sala municipal d’exposicions.\nA la part sud de la plaça hi havia una merceria molt ben proveïda on les modistes compraven de tot: ca l’Eugènia. Aquesta senyora vivia sola i només per a la botiga. Ara també el nostre Ajuntament hi té unes oficines. I, finalment, la casa senyorial de can Mascort, convertida ara en CENTRE DE DIA per a la gent que ho necessita. La família Mascort era molt coneguda a Torroella, i els seus hereus van fer donació de l’immoble a l’Hospital amb la condició que l’ús final fos aquest.\nLa plaça, com podeu veure, ha canviat. Les façanes, ara totes cuidades, pintades i boniques, i el rellotge de sol restaurat i les finestres i les portes noves no desdiuen amb la resta de la plaça, i el terra, que en aquell temps era argilós, ple de fang els dies plujosos i de pols els dies de vent, ara és net, polit i empedrat. Torno a la realitat i penso: Quin canvi!


Pròleg - La ràdio. Mitjà, recursos i gèneres - Saül Gordillo\nLa ràdio. Mitjà, recursos i gèneres\nQuan el 2016 vam arribar a la direcció de Catalunya Ràdio, ens vam proposar, amb Santi Faro i Jordi Borda, sacsejar la programació de l’emissora pública per renovar-la i modernitzar-la. Necessitàvem programes que parlessin dels temes que els mitjans de comunicació tradicionals encara no abordaven prou però que ja estaven canviant la vida de la gent. Buscàvem algú que conegués internet, les xarxes socials, que estigués interessat en la tecnologia, però, sobretot, en com la tecnologia ens afecta, i que, a més, tingués la capacitat radiofònica de convertir-ho en un contingut per al gran públic, per a tota l’audiència de Catalunya Ràdio.\nNo volíem un expert ni un tecnòleg, tampoc un guru o venedor de fum. Ens calia un periodista, un comunicador, que provingués del món digital, que el conegués des de dins perquè portés anys sent-hi, impulsant iniciatives o projectes, experimentant, encertant i equivocant-se si calgués... Perquè a l’entorn digital és fent coses, provant i arriscant, com els projectes prosperen. I és experimentant com realment descobreixes la lògica de la xarxa. I és quan coneixes o comparteixes aquesta lògica, la digital, la de la xarxa, que tens més credibilitat per ajudar la gent, l’audiència, a adquirir criteri, a guanyar seguretat, a tenir arguments per optar per un determinat servei, aplicació, plataforma, eina o aparell per sobreviure a la revolució digital d’aquests anys, d’aquestes dècades.\nPot un periodista informar o aconsellar sobre internet, xarxes socials, eines digitals i tecnologies de la comunicació sense ser-ne usuari? No, i si ho fa vol dir que no ha fet l’esforç d’immersió suficient per garantir que té prou elements per convertir-se en un comunicador o prescriptor creïble i honest. Perquè el que ens està passant com a societat, a tots i cadascun de nosaltres, i en conjunt, és un canvi tan radical en la nostra manera de viure i conviure que no podem deixar en mans de qualsevol la feina seriosa, imprescindible i rellevant de la informació, l’acompanyament, el consell i la prescripció.\nÉs exactament això el que fa, cada dia a Catalunya Ràdio des del setembre del 2016, Mariola Dinarès, dirigint i presentant el programa “Popap”, d’1 a 2 del migdia. Ella va ser la nostra aposta perquè els oients de la ràdio pública tinguessin un programa diari dedicat a la vida digital, és a dir, a la nova manera de viure des de la irrupció de la xarxa, de les xarxes i de totes les eines i aparells que han modificat la nostra manera de ser en aquest planeta i de viure en societat.\nNo es pensin que tothom va entendre, el 2016, que apostéssim per fer un programa diari sobre el món digital. A alguns, del tot equivocats tal com ha demostrat el temps, els semblava una frivolitat, un caprici. Gràcies al “Popap”, Catalunya Ràdio no només innovava i arriscava amb els continguts radiofònics del país, sinó que marcava tendència i aconseguia que el conjunt de la programació de l’emissora –i els professionals d’altres mitjans– aprenguessin, perdessin la por de tractar determinats temes i s’apuntessin al carro de la transformació digital. Probablement hauran de passar alguns anys més per ser prou conscients de l’impacte positiu que l’arribada d’un programa com el “Popap” ha tingut en el panorama radiofònic i comunicatiu del país.\nL’èxit del “Popap” de Catalunya Ràdio és mèrit de Mariola Dinarès (Matadepera, 1971) i de l’equip del programa, íntegrament femení, que ella ha sabut formar i dirigir amb encert. Mariola Dinarès és una dona de ràdio i una dona de la xarxa. No hi ha gaires perfils a Catalunya com el seu prou legitimat per posar-se diàriament des del setembre del 2016 al davant dels micròfons en directe per explicar-nos novetats, aportar-nos criteri i recomanar-nos què fer i què millor deixar de fer en el vertiginós però apassionant món de la transformació digital. Però dels pocs perfils que tenim al país com aquest, l’única professional capaç de guiar-nos, advertir-nos, engrescar-nos i acompanyar-nos en aquests canvis digitals que experimentem a diari, a cada moment, el de Mariola Dinarès és el més proper, sincer, empàtic, dinàmic, entusiasta, afectuós i humil que tenim.\nAllunyada d’un cert postureig que domina la comunicació i l’activitat digital a l’entorn dels temes que ens ocupen, la virtut de Mariola Dinarès rau en l’honestedat, l’esperit divulgador, la senzillesa i el compromís de servei públic aplicat a la xarxa amb què afronta i tracta la matèria que toca. Només així s’entén que ella i les integrants del seu equip hagin estat capaces d’aglutinar entre 65.000 i 85.000 oients diaris –segons l’onada de l’Estudi General de Mitjans– entre la 1 i les 2 del migdia a l’antena de Catalunya Ràdio. És una audiència molt rellevant per a un programa que informa i entreté amb temes aparentment tan complicats com els que tracta.\nMariola Dinarès aconsegueix fer-nos fàcil, entenedor i atractiu allò que explicat per algú altre esdevé confús o espantadís. I ho aconsegueix perquè sap de què parla, perquè ho coneix, ho viu i ho experimenta, i perquè ho explica d’una manera pedagògica, entenedora, fàcil i directa. I quan ella t’ho explica, ja sigui a la ràdio o ara amb aquest llibre, et venen ganes de seguir-la, d’imitar-la, de deixar-te guiar i aconsellar. Perquè si alguna cosa bona té la Mariola quant a honestedat professional és que no enganya i s’envolta dels millors especialistes, de la gent que millor pot ajudar-nos a entrar en conceptes o terrenys desconeguts com alguns dels que tracta diàriament al seu programa i que ara, gràcies a aquest volum, tenim recollits per escrit.\nÉs per a mi un honor haver estat dels primers a llegir aquest llibre i que l’autora hagi pensat en mi per prologar-lo. En temps convulsos i difícils com els que vivim calia un llibre com aquest, estimulant i positiu. Prou maldecaps tenim tots per equivocar-nos, frustrar-nos o espantar-nos davant del repte de la vida digital. Aquest llibre, tan ben estructurat i escrit, ajudarà els lectors a posar-se al dia d’una manera tranquil·la i planera. També els donarà claus per fer de pares o d’avis amb els fills o els nets, o de simples usuaris per als que no en tinguin, amb els mínims coneixements necessaris per sobreviure amb solvència en l’entorn digital. Ja sigui per fer el que s’hi diu o per parlar-ne amb fonament en els entorns familiars, socials i professionals en què tots ens movem.\nés un llibre útil, diria que fins i tot necessari, per apropar-nos a la felicitat digital que anuncia i promet el seu títol. Està escrit amb una energia, naturalitat i optimisme que s’encomanaran al lector. Això és bàsic per animar i generar confiança entre els més porucs o reticents. Però el llibre també conté informació rellevant per als més avançats en la matèria perquè trauran molt de profit dels testimonis i aportacions de nivell dels molts experts que apareixen recollits en el llibre.\nA part de la satisfacció per poder escriure aquest pròleg i de tenir l’honor de figurar-hi, m’envaeix un sentiment de complicitat i d’alegria amb l’autora i per ella, la Mariola. Estic molt content que, enmig de la feinada que fa, amb un programa diari que des de la pandèmia fa des de casa en confinament, amb la quantitat d’actes que presenta, modera o en què participa, hagi tingut temps d’escriure aquest llibre, el seu primer. I ho estic perquè un llibre així era un necessitat i un buit que ningú millor que ella hauria sabut ocupar amb la selecció, capacitat de síntesi i estil que té “Felicitat digital”. Aquest llibre és altament recomanable per als oients del “Popap” de Catalunya Ràdio i per als que mai no l’han escoltat. I com que és un llibre que ajudarà a millorar la manera de relacionar-nos amb les eines digitals i els aparells que portem a sobre o tenim al cotxe, a casa o a l’oficina, i disfrutar-los més, serà un debut editorial doblement satisfactori per a la Mariola.\nAjudar la gent i encomanar felicitat és saludable i meritori en els temps que corren. Només algú com la Mariola, després d’anys d’aprenentatge i expertesa, d’informació i formació, però també d’entreteniment, era capaç de debutar editorialment i aconseguir-ho. Ja se’n va sortir quan, els primers dies de confinament en la primera onada de la pandèmia, aquella que ens va enxampar a tots per sorpresa, va ser valenta i va inventar-se una hora diària de ràdio perquè els escolars del país que estaven reclosos a casa poguessin seguir aprenent i estudiant amb el “Popap escolar” cada tarda a Catalunya Ràdio. Superar aquella adversitat i rematar-ho amb una cantada col·lectiva com la que va aconseguir amb l’audiència deixen petjada. Com la que deixarà aquest llibre. Desitjo que el disfrutin.


Diversos telespectadors no veuen Canal Taronja Anoia des d’aquest passat cap de setmana i també n’hi ha que la veuen però no la senten. D’altra banda, la majoria de cases la veuen i escolten correctament. Davant d’aquestes tres realitats, Canal Taronja està treballant per resoldre la incidència, tot i que es tracta d’un problema totalment extern i que es produeix, només, en alguns habitatges. La incidència estaria provocada pels canvis en la tecnologia 4G que hi ha hagut en alguns municipis de la comarca i que afecten el senyal de la televisió.\nCanal Taronja demana als telespectadros que no resintonitzin la seva televisió perquè aleshores perdran per complet el senyal i que esperin a que quedi resolta la incidència, tot i que ara mateix no se sap quant pot durar, ja que s’està buscant de localitzar el focus del problema. Els tècnics de l’empresa responsable del 4G estan treballant per poder-ho solucionar el més ràpid possible.\nMentrestant, Canal Taronja Anoia recorda a aquells telespectadors que tinguin problemes per rebre el senyal, que poden consultar tots els continguts de la televisió a la carta connectant-se a la pàgina web canaltaronja.tv/anoia. Allà hi ha els vídeos dels informatius i tots els programes penjats.


Actualitzada 20/06/2018 a les 09:40\nMés valuós que fer-ho bé és voler fer-ho millor. I així funcionem els mitjans de proximitat. Aquesta setmana tanquem la primera temporada d’una aventura tan apassionant com arriscada a la qual vam posar el nom de Connecti.cat. Des de mitjans de febrer, cada tarda de dilluns a dijous, connectem en directe amb prop d’una desena de punts del país, recorrent ciutats i raconets, parlant amb adults, joves i nens. Així expliquem grans temes i petites situacions que són enormes problemes. Així gaudim de festes, costums i activitats minoritàries o multitudinàries. Així recollim impressions, reaccions, queixes i rialles. Així parlem en tots els dialectes i ens entenem... i tant que ens entenem! Aquest és un projecte que fem juntes una trentena de televisions locals de Catalunya unides per La Xarxa i per la voluntat de saltar obstacles i trencar sostres. Ens hi vam llançar creient fermament que podíem aportar un punt de vista que, en el camp audiovisual, només tenim nosaltres. Bàsicament perquè som els mitjans que vivim al territori i això significa que som permeables a les realitats que ens envolten, són les nostres. Fem un periodisme rigorós però sensible. Treballem sense escuts i sense marges. Estem acostumats a la velocitat, a afegir hores al rellotge i a suplir els recursos amb enginy.\nDe tot plegat en surt un producte natural que cada dia ens aporta sensacions noves i nous aprenentatges, que es basa en la confiança en nosaltres mateixos, en la voluntat de demostrar les pròpies capacitats, les de la nostra gent. I que té els fonaments posats sobre la creença que el que afecta persones, visquin on visquin, mereix ser explicat a tot el país. A Connecti.cat avancem amb presses, sabent que, en un segon, pot canviar tot però conscients que sempre hi ha solucions i confiant que sabrem trobar-les. Sincerament, ara mateix, no em mouria d’aquest petit univers de comunicació propera en què diem les coses pel seu nom, on, quan patim, patim tots i riem i ens la juguem plegats.\nGràcies als qui han viscut la primera etapa i benvinguts els qui ens estan descobrint o ens seguiran aviat. Perquè Connecti.cat es troba ràpid: és la cruïlla on enllacen tots els camins. El nostre eslògan diu que Fem connexions i, decididament, hem connectat.


Recreació línies 31 i 25+92 – ACEMA\nRecreació línies 31 i 25+92\n24 March, 2019 24 March, 2019 Leave a comment\nEl matí del dissabte dia 23 de març la Fundació TMB juntament amb ACEMA i l’associació ARCA van organitzar un petit acte en homenatge al 30 aniversari de l’autobús Pegaso 6420 de TMB, l’autobús 5139.\nL’acte va començar a la Pl. Karl Marx, on el Pegaso 6420 de TMB i el Pegaso 6038 Proto d’en José Burgos es van trobar de nou per a recollir tots els aficionats que volien disfrutar d’una jornada busera completa.\nRecollit el passatge ens traslladem a la part alta del barri de Canyelles per començar l’antiga línia 31 fins al barri de Gràcia, a la Plaça Gal·la Placídia. Seguidament s’ha recreat el recorregut de l’antiga línia 25 (Gràcia – El Coll – Hospital de Sant Pau) i per acabar s’ha seguit amb l’últim traçat de la línia 92 fins al Pg. Marítim passant pel barri de Poble Nou.\nFinalitzada l’activitat ens traslladem fins als terminals d’autobusos V15 i V19 de la Barceloneta on allà és realitza la foto de grup amb els aficionats que van disfrutar de tota la jornada completa.\nNo volem acabar sense fer referència a molts perfils de les xarxes socials han estat presents durant tota l’activitat i a l’article que TMB va dedicar el passat dijous a aquesta activitat.\nLa nova estació de Provençana\nTMB retira l’últim autobús que circulava amb matrícula provincial


La història desconeguda d'un inventor genial\nEl juny del 1944 les tropes nazis van bombardejar la ciutat de Londres amb bombes voladores V-1, un model de míssil de creuer innovador perquè anava equipat per primera vegada amb un motor pulsoreactor. El que ningú sabia era que, 27 anys enrere, un emprenedor i inventor català anomenat Ramon Casanova i Danés ja havia testat i patentat un motor de reacció similar a l'utilitzat pels alemanys a les instal·lacions de la fàbrica familiar a Ripoll.\n"Bàsicament, Casanova estava intentant crear un motor més lleuger, que permetés als avions agafar més velocitat", explica Pere Jordi Piella, enginyer i comissari de l'exposició en homenatge a aquest emprenedor de Ripoll que s'ha inaugurat aquesta setmana al Palau Robert de Barcelona i que situa Casanova com un dels pioners de l'aeronàutica moderna.\nLa mostra inclou una maqueta del motor propulsor dissenyat i construït per Casanova el 1917, i que anys més tard el va portar a ser reconegut internacionalment. Tot i el desconeixement de la seva figura a Catalunya, Casanova té un espai d'exposició permanent al Museu de Hunstville a l'US Space and Rocket Center de la NASA, a Alabama, on es reconeix el valor de la seva figura i el mèrit d'haver desenvolupat un motor de propulsió aplicable a la indústria automobilística i aeroespacial molt abans que els alemanys.\n"Com sempre passa al nostre país, les grans figures locals queden oblidades", comenta Piella, que en la dècada dels 80 va ser alcalde de Ripoll, la ciutat natal de Casanova. Va ser durant aquesta etapa que Piella va començar a interessar-se per aquest personatge, no només pel seu valor com a inventor, sinó com a exemple d'empresari emprenedor i impulsor de la reconversió de la farga de ferro familiar en una empresa metal·lúrgica moderna.\nJuntament amb el seu pare, Damià, la Farga Casanova es va convertir en una de les primeres empreses d'Espanya a obtenir peces per a estampació i acer inoxidable per a la fabricació de motors. Molts dels avenços van tenir lloc després de la instal·lació a Ripoll de la secció de forja de la Hispano Suiza, la coneguda empresa d'automòbils. De fet, en el sector de l'automoció, Casanova va patentar algunes invencions en el camp dels motors d'explosió i també va registrar diverses eines i aplicacions industrials. "Casanova era enginyós, no enginyer", bromeja Piella, i confirma que l'emprenedor no tenia estudis d'enginyeria, com es creu. Ramon Casanova va entrar a treballar a la farga familiar just després d'acabar el batxillerat als Maristes de Blanes, sense passar per cap facultat.\n"Era un home amb una gran curiositat i un afany d'estar contínuament innovant", explica Olga Camps, que durant molts anys ha estat mestra d'història a l'institut de Ripoll i és una de les principals responsables de recopilar la documentació de l'exposició.\nEls seus constants invents van fer que es guanyés el sobrenom del Boig de l'Hispano (l'Hispano era el nom del barri on vivia) i fins i tot les burles de la premsa de l'època. Piella recorda que els diaris no es van prendre seriosament el seu prototip de motor de propulsió per a avions. "En part és comprensible. Era el 1917 i feia només cinc anys que a Barcelona havien vist per primera vegada un avió sobrevolant", afegeix Piella.\nL'aparició dels avions va desplegar un munt de possibilitats en el camp de la mecànica, especialment pel que fa a la velocitat, i Casanova es va bolcar a aconseguir un motor de reacció més lleuger que els models clàssics, de combustió interna, que permetés als avions agafar més velocitat. "En aquell moment els avions eren molt pesants -l'alumini era caríssim i l'acer inoxidable es desconeixia- i agafaven una velocitat màxima d'uns 300 o 400 quilòmetres per hora. Ell creia que amb el seu motor podia doblar-ne la velocitat", explica Piella davant la maqueta de l'estratoreactor que s'exhibeix al Palau Robert. El prototip original es va perdre, probablement durant la Guerra Civil, que Casanova va passar exiliat a França.\n"El Ramon no era un home compromès amb cap partit. Era més aviat un demòcrata, un empresari progressista, amb visió social", aclareix Camps. Tot i la seva posició de patró, Casanova no va tenir gaires problemes amb sindicats i anarquistes. Una prova d'això és la carta que el comitè obrer de la Farga Casanova li va enviar a Tolosa per demanar-li que tornés a agafar el comandament de l'empresa, que havia estat col·lectivitzada.\nCasanova va decidir quedar-se a França en tornar d'un viatge de negocis frustrat al Regne Unit, l'estiu del 1936. L'empresari viatjava en companyia d'una comitiva de la Generalitat per adquirir maquinària nova per a la seva farga, però el govern anglès, que acabava de firmar el pacte de no intervenció (en el qual les potències europees es comprometien a no interferir en el conflicte espanyol) els va impedir l'entrada al país. Casanova va veure frustrats els seus desitjos de modernitzar l'empresa i, alertat pel caire bèl·lic que prenia la situació a Espanya, va preferir no tornar. A Tolosa va trobar feina a la fàbrica d'avions Devotine i s'hi va quedar fins que les tropes alemanyes van ocupar la ciutat, a finals del 1942. Aleshores se'n va tornar a Catalunya fins a la seva mort, el 1968.\n"Els rumors deien que va ser llavors quan els nazis van robar els plànols del seu motor propulsor per crear les bombes V-1", diu Piella. Més tard, però, els informes del prestigiós científic alemany Von Braun, que va participar en el desenvolupament dels míssils V-2 i que va acabar refugiat als EUA, van demostrar que això era impossible, "perquè si hagués estat així els alemanys haurien inventat els coets propulsors molt abans", afirma Piella.\nA Casanova li va saber greu veure que els principis del seu reactor s'apliquessin a una arma mortífera com les V-1, però va admetre el potencial dels conflictes bèl·lics com a propulsors d'innovació tecnològica. Va escriure: "Un dels fets més descoratjadors de la nostra època per a tot l'esperit que vol conservar la fe en el destí de la humanitat, és el de trobar generalment la possibilitat de generar l'energia social necessària per a tota descoberta només en temps de guerra i per a dissenys homicides".\nOlga Camps, que ha estudiat la correspondència entre els germans Casanova i el seu pare, lamenta que "la Guerra Civil i la falta de recursos a l'empresa familiar van aturar molts dels seus projectes". "Al cap i a la fi, no deixava de ser una farga familiar i, per molt que el seu pare li donés suport, havien de tirar endavant el negoci", afegeix la professora. Tot i així, Camps troba admirable que, després de la jornada laboral, que en aquella època potser passava de les 14 hores diàries, Casanova trobés temps per als seus invents, per llegir estudis científics o per aprendre idiomes. Ramon Casanova parlava italià, anglès, alemany i francès.\nUn altre obstacle per a l'inventor era la falta d'espai, sobretot a l'hora de provar l'estratoreactor, que necessitava 50 metres per agafar velocitat. Al final ho va aconseguir inserint un parell de rodetes sota el reactor (vegeu foto) i fixant-lo amb un cable de punta a punta de la nau. "El pare li deixava la nau perquè provés els seus invents, però en aquest cas no sé si li va fer gràcia que li deixés un bon foradot a la paret de la fàbrica", rememora Camps.\nLa transformació de l'antiga farga de ferro familiar en una indústria de forja moderna, equipada amb l'última tecnologia importada d'Anglaterra, va permetre a la Farga Casanova tenir entre els seus clients destacades empreses del sector de l'automoció, com la Hispano Suiza i Elizalde. "Recuperar la figura de Casanova és una manera de potenciar els valors emprenedors que ha tingut històricament el Ripollès", diu Piella. La comarca va arribar a ser un dels centres més importants de la indústria metal·lúrgia i tecnològica estatal, amb empreses de referència com Tallers Casals, Soler i Palau o la mateixa Farga Casanova, adquirida posteriorment per la Generalitat i que avui gestiona l'empresa pública Comforsa. Actualment, Comforsa exporta el 90% de la seva producció de forjats i peces d'acer a multinacionals de tot el món, com Caterpillar, Volvo Trucks i Nissan i Gaz.\nEL SECTOR AEROESPACIAL, AVUI\nEl 90% de la facturació del sector aeroespacial espanyol l'any 2011 es va concentrar principalment a Madrid (64%), el País Basc (17%) i Andalusia (17%). Catalunya representa el 2%, segons el ministeri d'Indústria.\nL'activitat aeroespacial a Catalunya representa més de 2.000 milions d'euros de facturació, el 60% dels quals es destinen a l'exportació.\nLa taxa d'inversió en recerca i desenvolupament (R+D) del sector aeroespacial català està entorn del 14% sobre la facturació, molt més alta que en altres sectors.\nEls àmbits del sector amb més potencial de creixement que hi ha a Catalunya estan lligats a l'aviació comercial (tant al disseny com a l'enginyeria), el software a bord i els sistemes de telecomunicació. Una de les empreses pioneres en tecnologia per al sector aeroespacial és la barcelonina PildoLabs.\nCatalunya lidera altres sectors de mercat com el disseny i manufactura de globus aerostàtics (Zero Infinity, Ultramagic) i paracaigudes (Cimsa).\nSegons dades d'ACC1Ó, l'activitat aeroespacial a Catalunya genera prop de 20.000 llocs de treball, entre directes i indirectes.


El final del túnel és fosc.\nEn el mes d'octubre de 2006 les xifres oficials exposaven que hi havia 33.704 persones en atur a les Balears . A octubre de 2010 ens situam en 84.761 persones desocupades (104.500 segons l'EPA del mateix mes), i encara no és la desocupació real. No és la desocupació real, per tres fets fonamentals: el primer consisteix en que les persones aturades de llarga durada quan no obtenen feina (cosa habitual perquè els serveis d'ocupació no fan aquesta funció), ni tenen dret al subsidi, deixen de segellar ; el segon fet es deriva dels embulls del sistema d'estadística que deixen fora dels registres de l'atur a alguns col·lectius significatius com són els que fan un curset de formació, o els treballadors escolaritzats que acaben en situació d'atur. El tercer fet fonamental és que no es pot significar com ocupació allò que no és més que infraocupació de poques hores i en condicions molt precàries.\nEn relació a la subocupació, és prou conegut que un 44% de les persones titulades universitàries o en la FP superior a l'estat espanyol fan feines de categoria inferior a la seva formació, qüestió que hauria de servir per rebatre el tòpic de la manca de formació, del que s'abusa institucionalment.\nNo es veu la llum del final del túnel\nTot i que el discurs oficial de la consellera Barceló (PSIB-PSOE), sigui quin sigui el mes, ens intenta vendre les excel·lències de l'evolució del mercat de treball -- perquè segons ella el govern ha de transmetre lectures en positiu---, allò que no es pot negar és la tendència a l'atur crònic en xifres espantoses. Només tancat el tercer trimestre, el de major activitat i que correspon a l'estiu turístic, ja ens situàvem amb més atur que en el mes de juny (2.700 persones més aturades) i en la comparativa d'octubre de 2010 a octubre de 2009 hi ha 3.078 persones més en atur que fa un any. I com que cap a l'hivern tota l'activitat laboral va a pitjor, és d'esperar que en el mes de gener més d'un 33% de les persones aturades a les Balears superin l'any de durada en situació d'atur.\nLa temporada turística, acceptable per als patrons a costa dels treballadors\nSegons la patronal la temporada turística en els mesos de juliol i agost ha anat millor del que s'esperava, amb un increment notable de turistes d’Holanda (242,1%), Itàlia (36,9%) i Suïssa (23,4%), que han permès restar importància a la minva del turisme britànic afectat per la pèrdua de valor de la lliura en relació a l'euro.\nAquesta valoració positiva per a la patronal turística, compartida per el govern Antich s'ha fonamentat bàsicament en la reducció de costos (que afecta a la gent que treballa mitjançant l'amortització de llocs de feina que es destrueixen, menys hores cotitzades que les de feina real, major productivitat amb plantilles més curtes i amb el creixement nul del cost salarial) . D'altra banda el sector hoteler sostrau pes al sector del comerç i al de la restauració mitjançant una ocupació fonamentada en el tot-inclòs, que transmet l'impacte de la crisi a aquests sectors.\nAfectats per els retalls en les seves condicions de vida els turistes fan menys despesa. Les estades són més curtes. Arriben més turistes per menys dies, es produeixen més vols i en conseqüència l'impacte ecològic i el model turístic es fa més insostenible ecològicament, perquè ara per ara els avions no van a pedals. Escric això perquè els que ara es dediquen a “repensar” el turisme amb projectes com la reforma de la Platja de Palma, haurien de “repensar” també com arriben els turistes i llegir, que segurament tenen temps per fer-ho, a Ramon Fernández Duran, per tal de fer-se una idea del futur energètic que ens espera\nPel que fa al sector de la construcció no s'ha aconseguit augmentar el volum de contractes de l'any anterior i en el mes de setembre ha acumulat vint-i-nou mesos de descensos consecutius. Tot plegat el volum de contractes signats durant els tres mesos d’estiu de 2010 és, juntament amb el de l'estiu de 2009 el més reduït dels darrers sis anys.\nEn el mes de setembre la taxa d'atur oficial a les Balears es va situar en el 14,9% de la població activa (o un 17,11% segons l'EPA), una taxa millor que l'espanyola, però lluny encara de les taxes de la major part d'Europa, fet que implica també en matèria de pensions que els registres oficials situïn a les Balears a 2,57 cotitzants per pensionista, xifres millors que els 2,08 cotitzants per pensionista del conjunt de l'estat espanyol.\nLa desocupació afecta principalment a les persones extracomunitàries que suposen el 17,5% del total de persones en atur, i s'ha duplicat durant el mes d'agost el nombre de persones aturades entre la gent assalariada més vella amb un creixement del 14,8% .\nL'objectiu patronal a combatre\nLa reducció de costos que s'aplica a l'estat espanyol es fa mitjançant l'eliminació de llocs de feina, en tant que a altres indrets d'Europa les patronals han optat per la reducció dels temps de treball i també dels salaris, en perjudici de les dones, i a vegades amb compensacions de l'estat que eviten les prestacions d'atur. A les Balears al temps que es produeix l'eliminació de llocs de feina s'allarguen les jornades laborals, però és segur que si reben incentius governamentals per a canviar de tàctica i assolir el que es fa a la resta d'Europa, optin per els contractes a temps parcial amb jornades efectives a temps total, com ja es produeix ara en frau de llei: Margalida P. T. treballa de flequera en una franquícia mallorquina i li cotitzen per la meitat del temps de feina que fa. Maria C. P. amb un títol recent de llicenciada ha treballat durant dos anys en una acadèmia d'ensenyament propietat d'un contertulià televisiu que disposa de subvencions del govern per a cursos de formació del SOIB: li cotitzaren per la meitat del temps real de feina i la resta ho va cobrar en negre. Així funciona el nostre empresariat en crisi i així d'alèrgia inspectora es produeix amb un govern "de progrés" que no combat la indefensió de la gent assalariada en condicions precàries.\nEntre tant un recorda una reforma laboral que amb el suport de dos sindicats ens prometia contractació indefinida quan la realitat és que hem entrat a les Balears en el tretzè trimestre consecutiu amb la contractació indefinida a la baixa. Per a la patronal tots els incentius governamentals són efímers i la contractació indefinida només serà possible quan la reducció (flexibilització) dels salaris al més avall i de les condicions de treball possibilitin que siguin el treballadors els que indemnitzin l'empresari cas de deixar l'empresa, tot i que ara tal cosa ens pugui semblar un doi ( bajanada o disbarat). Així ho feien els antics esclaus per tal de comprar la llibertat.\nEn aquest camí la patronal es marca com objectiu acabar amb l'actual dualització del mercat de treball (els contractes fixos que generen indemnitzacions elevades) , combatre l’existència d’una legislació de protecció laboral excessivament restrictiva per a l'empresari ( es tracta de possibilitar un major despotisme a les empreses), impossibilitar el grau d’indexació de les retribucions a la inflació com es produeix ara, i de fer impossible part damunt de tot, el predomini dels processos de negociació més enllà de l’àmbit de l’empresa que no permeten ajustar les retribucions a la productivitat (en el corral del patró ha de ser ell qui decideixi).\nAl mig d'aquest camí, marcat per un equip econòmic neoliberal expenedor d'aquest tipus de receptes, vinculat a la nostra Universitat IB, encara pública, encara que serveixi a interessos privats, i a una caixa que va camí de la privatització, tot i que prediqui la seva obra social s'han de trobar amb la pedra a la sabata que els impedeixi caminar, perquè a la fi el món que ens proposen els liberals és la seva llibertat per a explotar, traficar i esclavitzar a les persones: allò que han fet sempre.


Pol Guasch - Participants Liberisliber\nParticipants: POL GUASCH - Tarragona, 1997\nA cavall entre Tarragona i Barcelona, llegeix com exposa la violència Mouawad, com fa l’engany Ferrater, i s’emmiralla, esbiaixat, en la teoria de Cixous, en la manera com entén el fet d’escriure des del cos. Després d’estudiar Teoria de la Literatura i Literatura Comparada a la Universitat de Barcelona, s’endinsa en el Programa d’Estudis Independents del MACBA, a mig camí entre l’art contemporani i el pensament, i en el Màster en Construcció i Representació d’Identitats Culturals, a la Universitat de Barcelona, per posar nom a la reverberació complexa de l’avui. Des d’aquestes coordenades, intenta construir una poesia travessada per referents artístics, filosòfics i literaris, en una mescla híbrida de llenguatges. El 2018 es va publicar el seu primer llibre, Tanta gana, guardonat amb el III Premi Francesc Garriga. Ha participat en festivals com el Barcelona Poesia, el Poesia i +, la Festa de la Poesia de Sitges i Poesia als Parcs, entre d’altres.\nÚltima actualització: 29-09-2018\nEntrega de premis. Proclamació del guanyador/a del Premi Francesc Garriga de Poesia 2018\nDissabte, 06 d'octubre de 2018 a les 18:50 h


Mesures de seguretat – COVID-19 Sitges Film Festival\nRecomanacions i instruccions generals\nAforament i condicions de venda\nMesures per espais\nSala Tramuntana Meliá Sitges\nEspai Mercat Vell\nSITGES, Sala Virtual\nMesures i recomanacions del Festival per a la prevenció de contagis per la malaltia del COVID-19\nLa Fundació Sitges, Festival Internacional de Cinema de Catalunya ha establert una sèrie de mesures i recomanacions per evitar contagis del virus Sars-Covid-2 (Covid-19), durant la celebració del festival.\nLes mesures i recomanacions afecten a totes les activitats del festival i a totes les persones que participen en les mateixes, com a convidats / acreditats, treballadors propis o aliens i públic. Aquestes són les següents:\nÉs obligatori portar sempre posada la mascareta. Assegureu-vos d’anar al Festival amb mascaretes de recanvi. Es recomana l’ús de mascaretes FFP o KN95. L’ús de màscares amb vàlvula d’exhalació s’equipararà a un no ús de mascareta, així que està prohibit el seu ús.\nEl no compliment de l’etiqueta respiratòria pot derivar en una expulsió de les instal·lacions de festival.\nRecordem que està totalment prohibit menjar i beure a les sales de cinema.\nAforament i localitats\nTotes les sales seran ocupades en un percentatge no superior al 70% del seu aforament (aquest percentatge podria canviar per indicació de les autoritats competents). La distància de seguretat habitual queda modificada per l’ús constant de mascareta durant tota la sessió; la preassignació dels seients i la sectorització dels mateixos.\nA les sales de projecció, les butaques seran numerades i es preassignaran les localitats. És imprescindible ocupar durant tota la sessió la butaca assignada i evitar el màxim els desplaçaments. No és permès cap canvi de seient.\nLes entrades i sortides s’han de fer sempre mantenint distàncies de seguretat. Igualment, els agraïm que observin les indicacions del personal de sala per a l’entrada i evacuació correcta de cada espai.\nTotes les sales seran ventilades i desinfectades conforme a les recomanacions de les autoritats sanitàries. Les ràtios, maquinàries, substàncies i temps d’ús o intervenció estan recollides en el protocol general, on es poden consultar.\nLes sales comptaran amb instruments de mesura de diòxid de carboni, per controlar permanentment que la qualitat de l’aire compleix amb les indicacions i recomanacions de les autoritats sanitàries, a fi d’evitar possibles càrregues víriques en l’ambient.\nHi ha punts per a la desinfecció freqüent de mans al seu abast.\nSón d’obligat compliment les mesures d’higiene i seguretat que se seguiran durant la celebració del Festival.\nHa de seguir, en tot moment, les indicacions del personal del Festival. Un comportament de risc pot suposar que l’organització decideixi l’expulsió d’un recinte o, fins i tot, hagi de posar-lo a disposició de l’autoritat policial, si comporta un risc greu per a la salut d’altres persones.\nRecordeu que s’ha d’abstenir d’anar al festival si ha estat diagnosticat com a positiu pel COVID-19, o té sospites que pugui estar-ho. Acudir al festival sent coneixedor/a d’estar infectat pot suposar un delicte contra la salut pública.\nSi vostè es troba indisposat durant la seva estada al Festival\nEn cas de manifestar símptomes evidents compatibles amb la malaltia per COVID-19, ha de prendre les mesures establertes a la normativa vigent:\n– Aïllar-se al seu domicili o lloc de residència (habitació d’hotel).\n– Posar-se en contacte amb els serveis o autoritats sanitàries.\nSi vostè decideix comunicar-nos aquesta situació de contagi actual o potencial, o és detectada pel nostre personal, l’haurem d’aïllar. Aquesta acció es realitzarà de manera discreta i en un lloc còmode i segur per a vostè i la seva intimitat, preferiblement al seu domicili (Sitges o àrea d’influència), l’habitació on es troba allotjat o la que li proporcionem, si fos necessari.\nProcedirem, a continuació, a posar en coneixement dels corresponents serveis sanitaris la situació, sempre de manera que es respecti el seu anonimat i privacitat, perquè ens donin les instruccions que s’hagin de seguir a partir d’aquell moment.\nNo podem retenir-lo contra la seva voluntat, excepte per instrucció de les autoritats o en cas de que vostè hagi estat confirmat com a persona contagiada per COVID-19. Per tant, en cas de contagi potencial, si no es vol sotmetre a aquest procediment podrà abandonar les instal·lacions del festival prèvia signatura de la declaració que se li lliurarà, arribat el cas, i sense perjudici de les accions i mesures que l’organització del festival es vegi obligada a dur a terme en compliment de la legalitat vigent.\nL’aforament màxim garantit a totes les sales cinematogràfiques de la 54ª edició del Sitges, Festival Internacional de Cinema Fantàstic de Catalunya és del 70% (aquest percentatge podria canviar per indicació de les autoritats competents). Igualment, s’han creat espais diferenciats i sectoritzats entre el públic general i l’acreditat professional.\nEs recomana la compra anticipada i on-line de les entrades.\nLes taquilles seran obertes amb horaris restringits (10h a 15h i de 17h a 22h) i es prioritzaran els sistemes de pagament ‘contactless’.\nTotes les entrades seran numerades i es preassignaran doncs els seients.\nNo és permès menjar ni beure a les sales de cinema.\nÉs obligatori l’ús permanent de la mascareta a totes les instal·lacions del festival i el no compliment de l’etiqueta respiratòria pot suposar l’expulsió del recinte.\nLa compra d’entrades implica l’acceptació de les següents condicions generals:\nMOLT IMPORTANT: a més de les presents condicions generals, seran d’aplicació les normes específiques en aplicació dels protocols per la prevenció de contagis per COVID-19, per a l’entrada i permanència en els recintes del festival.\nEn cas d’una reclamació de devolució, la FUNDACIÓ PRIVADA SITGES FESTIVAL INTERNACIONAL DE CINEMA DE CATALUNYA es responsabilitza de la mateixa. Una vegada adquirida l’entrada no s’admeten canvis ni devolucions.\nEn cas de cancel·lació de l’esdeveniment, la devolució de l’import es realitzarà en els termes que ho comuniqui l’organització en un màxim de 15 dies.\nL’organització no garanteix l’autenticitat de l’entrada si no s’ha adquirit en els punts oficials de venda.\nUna vegada adquirida l’entrada no s’admetran canvis ni devolucions de l’import.\nNo es restituirà l’entrada en cas de pèrdua, deteriorament, robatori o destrucció.\nLes entrades adquirides amb descompte o tarifa especial hauran de justificar aquest dret mitjançant un document acreditatiu en l’accés a la sala. En cas de no presentar la justificació corresponent no tindran validesa.\nEn accedir al recinte, el públic podrà ser sotmès a un registre segons la llei. No està permesa l’entrada amb tots aquells objectes que puguin ser de consideració perillosos per l’organització. Es reserva el dret d’admissió.\nL’admissió queda supeditada al fet de disposar d’una entrada completa i en bones condicions. El posseïdor de l’entrada perdrà els seus drets al sortir del recinte. És potestat de l’organització permetre l’accés al recinte un cop començada la funció.\nL’organització es reserva el dret d’alterar o modificar el programa de l’acte. En cas d’anul·lació l’organització es compromet a la devolució de l’import d’aquesta entrada.\nLes reclamacions sobre la realització, alteració o anul·lació de l’espectacle s’han d’adreçar a la organització presentant l’entrada.\nÉs obligació per al client llegir les característiques i particularitats de cada espectacle.\nEl preu de l’entrada inclou l’IVA vigent.\nCondicions específiques relatives a la prevenció de contagis per COVID-19\nLes condicions d’accés i permanència en el recinte estan subjectes a la normativa vigent en matèria sanitària per prevenir els contagis per COVID-19, i poden partir modificacions en funció de l’aprovació de noves normes que modifiquin les condicions vigents en el moment de compra de l’entrada.\nL’organització proporcionarà informació exhaustiva sobre els accessos, circulació, evacuació i normes de comportament durant l’esdeveniment a través de la seva pàgina web, xarxes socials i mitjans electrònics proporcionats per la persona compradora. Es recomana que les persones que hagin d’assistir a l’esdeveniment estiguin atentes a totes aquestes comunicacions. En qualsevol cas, en el recinte existiran elements informatius, amb idèntic contingut, relatius als deures d’obligat compliment per a les persones assistents mentre romanguin al recinte. Per la seva major seguretat, i de la resta de persones que assisteixin a l’esdeveniment, la persona compradora de l’entrada accepta expressament rebre avisos de l’organització a través dels mitjans electrònics facilitats per aquesta persona, que rebran la mateixa protecció de dades que la proporcionada per a les dades utilitzades en el procés de compra de l’entrada. (veure polítiques de privacitat aquí).\nÉs el deure de tota persona tenidora d’una entrada seguir les normes generals per a la ciutadania previstes per prevenir contagis: tota persona contagiada està obligada a no assistir a l’esdeveniment. L’incompliment d’aquest deure pot derivar en responsabilitats penals per atemptar contra la salut pública.\nEn el cas d’adquisició d’entrades per a un grup de persones, la persona compradora està obligada a comunicar a TOTES les persones per a les quals adquireix l’entrada, els deures relatius a la prevenció de contagis per COVID-19 que es recullen en aquest apartat. Totes les persones assistents estan subjectes a aquestes normes.\nL’organització podrà impedir l’entrada o la permanència al recinte a tota persona contagiada o amb símptomes compatibles amb la COVID-19 i estarà obligada a activar els protocols que corresponguin per alertar a les autoritats sanitàries per tal que determinin les accions a emprendre. En aquest sentit, la persona assistent, que estigui en aquestes circumstàncies s’haurà de sotmetre a les indicacions de la organització fins que l’Autoritat pública competent adopti les decisions que corresponguin.\nÉs obligatori seguir les normes de comportament i aquelles que estableixi l’organització per prevenir contagis per COVID-19. Aquestes normes son aplicables des de que la persona accedeix als punts de control d’accés i fins que abandona el recinte. L’incompliment greu de les normes pot comportar l’expulsió del recinte de la persona infractora, amb la pèrdua a qualsevol dret de devolució de l’import abonat, i sense perjudici que el seu comportament pugui ser notificat a les autoritats competents per si és constitutiu d’infracció administrativa o delicte.\nVídeo resum de mesures\nCopyright © 2021 Sitges Film Festival


La Policia Local és un servei essencial que es manté actiu les 24 h. Podeu contactar amb la Policia local al telèfon 934690707 o al correu mgt.policia@montgat.cat\nS'han incorporat 4 agents a la plantilla de la policia local cobrint baixes de llarga durada; aquests nous recursos han permès intensificar el patrullatge i garantir el compliment de les mesures excepcionals decretades pels governs Espanyol i Català en quant a trànsit de vehicles, vianants i limitació d'ocupants de vehicles i als autobusos B34 B35 B29 i M30.\nS'han reforçat els torns de matí i tarda amb quatre agents en cadascun d'ells per poder atendre millor a la ciutadania\nS'ha mantingut la coordinació amb Mossos d'Esquadra, Guàrdia Urbana de Badalona i Policia Local de Tiana.\nEs manté la suspensió de les zones blava i verda; i el funcionament de les zones càrrega/descàrrega i aparcament exprés per facilitar l'abastament de productes de primera necessitat i realització de compres.\nS'ha atès un elevat nombre de trucades telefòniques de veïns i veïnes, junt amb el nombre de serveis policials que se n'han derivat, alguns d'ells amb certa urgència.\nTanmateix, els agents ha recolzat necessitats d'altres àrees com ara subministrant mascaretes o targetes moneder a domicili\nFinalment, als vespres la Policia Local difón un missatge per megafonia per demanar a la ciutadania responsabilitat i que respectin el confinament.\nHem incrementat considerablement l'atenció telefònica a veïns i veïnes que demanen informació sobre les mesures aplicades.


Montcada Solidària presentarà la nova edició de 'Vacances en pau' aquest dilluns a la tarda - La Veu - Societat\nMontcada Solidària presentarà la nova edició de 'Vacances en pau' aquest dilluns a la tarda\nLuha Bachir va ser una de les nenes sahrauís que va passar l'estiu acollida per una família montcadenca.\nFoto: Carles Vilalta\nLa reunió tindrà lloc a l'escola Reixac i hi haurà activitats i jocs per a la canalla\n12/04/2018 - Sílvia Alquézar\nMontcada Solidària, l’entitat que coordina el programa Vacances en pau al municipi amb el suport de l’Ajuntament, n’ha posat en marxa la segona edició després que l’any passat es recuperés el projecte, organitzat pel Front Polisari amb la col·laboració d’associacions i ajuntaments d’arreu del territori. Montcada Solidària convoca, aquest dilluns a l’escola Reixac (18.30h), una reunió informativa, amb jocs i activitats per als infants, per presentar a les famílies interessades les colònies solidàries. En el marc de la campanya de difusió, també s'ha repartit entre l'alumnat del municipi un tríptic informatiu sobre la iniciativa solidària.\nEl projecte consisteix en l’acollida d’un infant sahrauí durant els mesos de juliol i agost amb l’objectiu que la canalla passi l’estiu lluny dels campaments de refugiats situats al sud d’Algèria, amb unes temperatures que superen els 50 graus. Les famílies, que es fan càrrec de les despeses de manutenció, es comprometen a participar en les activitats organitzades per les entitats promotores del projecte i a dur l’infant al Casal d’Estiu, que subvenciona l’Ajuntament, i a les revisions mèdiques programades.


Troben en una gossera catalana el famós gos que es menja els deures dels estudiants – benegre.cat\n22 Mai 2012 per Abel Tió Feu un comentari\nLes Pinedes d’Armengol, una minúscula localitat de la comarca de l’Anoia, s’ha convertit en aquests darrers dies en un dels epicentres informatius de més volada al nostre país. La Gossera Municipal del poble ha realitzat una troballa sorprenent. La sospitosa malaltia d’un gos del centre ha desencadenat un fenomen sense precedents que ha trencat una de les excuses que ha sonat amb més força al llarg de les últimes dècades. A partir d’ara, justificar el no haver fet els deures perquè el gos se’ls ha menjat ha passat a millor vida.\nTo va començar ara fa uns dies, quan els treballadors van notar un comportament estrany en un dels gossos del centre. “Tot plegat era molt confús”, recorda Jacint Níquel, un dels cuidadors del recinte i ludòpata al seu temps lliure segons les veïnes del poble. El ca, de nom Pavarotti degut a les seves grans dimensions, tenia dificultats a l’hora de respirar i pràcticament no es movia, com Andoni Zubizarreta a l’hora d’aturar un penal. “El que ens fa alertar va ser quan va començar a patir convulsions agressives. Jo em pensava que era la seva reacció a l’escoltar el meu vinil de Maíta Vende Cá, però vaig aturar el gramòfon i el gos seguia amb el seu particular atac de pànic”, s’explica Níquel. Va ser quan l’animal va vomitar que la sorpresa va apoderar-se de tots aquells que presenciaven l’escena. “Va ser espectacular. De la seva boca va començar a sortir tota mena de material escolar. Brollaven carpetes, carpessans, cartabons, llibretes, paperassa, un àbac, alguna que altra goma d’esborrar de la marca Milan Nata, bolígrafs BIC Cristal, un llibre de filologia etrusca, un cromo de’n Cèl·lula abans d’absorbir l’A-17…”\nUna reunió entre tots els treballadors del centre, el comodí de la trucada i la confessió de la mateixa bèstia, un procediment força difícultós degut a la diferència d’idioma entre l’animal i els humans, van permetre treure l’entrallat de tot aquest assumpte. Quedava així al descobert el famós gos que durant dècades s’havia cruspit els deures de bona part dels estudiants del nostre país. Quedava també més que enterrada una de les excuses que més s’han hagut de sentir a les nostres aules i que, fins a dia d’avui, havien despertat el recel del professorat. “La troballa és espectacular, com el moble-bar de Massiel“, afegeix Níquel.\nD’aquesta manera, s’obre un nou horitzó pel que fa a l’enrebessat i complex món de l’excusa escolar. “Ara serà encara molt més complicat per al professor saber si l’alumne diu o no la veritat. I si la mort del familiar de torn que impedeix fer els deures fos certa? I si les calculadores solars realment no funcionen els dies ennuvolats?”, es qüestiona el propi Níquel, abans d’excusar-se quan se li pregunta per la seva suposada ludopatia: “No és el que sembla, no sé de què em parles…”\nFiled Under: Notícies, Societat Tagged With: deures, gos, societat\n« Del Bosque reemplaçarà els lesionats Villa i Puyol amb jugadors ficticis del Pro Evolution\nDescobreixen que Pere Navarro existeix »


La portaveu d'ERC llegeix una resposta en una roda de premsa - Notícies Política - Notícies Política - e-notícies\nPolítica · 23 d'Octubre de 2018. 21:09h.\nAnna Caula al·lega que és per ser “curosa”\nLa portaveu d'ERC al Parlament, Anna Caula, ha llegit la resposta a un periodista que li ha demanat la seva opinió sobre el Fòrum Cívic i Social per al Debat Constituent. La dirigent d'ERC ha argumentat que ho ha fet per “ser curosa amb tot allò que hem explicat en certs moments”.\n“Li estàvem recordant allò i aquelles paraules explícites que portava el nostre programa electoral. Per tant, per ser curosa amb tot allò que hem explicat en certs moments, i per defensar aquells criteris que hem defensat sempre moltes vegades, recuperem aquella textualitat que no és nova d'ara, sinó que és un projecte de futur i que ERC ha tingut en tots els programes electorals”, ha al·legat Caula, a preguntes d'e-notícies.\nLa portaveu d'ERC ha definit el Fòrum Cívic com “una gran eina per a la ciutadania, siguin independentistes o no”. “Un espai on tothom pugui decidir quin és el tipus de país que somnia i anhela”, ha afegit. També ha destacat que “és un projecte que nosaltres ja portàvem al programa electoral i que sempre hem defensat com a instrument per fer República i per avançar cap a la República”.\nPer altra banda, Caula ha considerat que l'Estat espanyol ha traspassat “línies vermelles que van més enllà de la decència de qualsevol societat democràtica”, perquè -segons la seva opinió- “ha judicialitzat un aspecte que era totalment polític” i “té tancats a la presó líders civils, líders culturals”.\nAnna Caula llegeix una resposta a un periodista\n#9 botifler1914, SInitaca, 24/10/2018 - 14:28\n#8 arm, figueres, 24/10/2018 - 09:28\nEsquerra Republicana no te actualment cap portaveu qualificat, Caula, vilalta, sabria, rufian, tarda, etc son molt fluixos\n#7 Capit@n España, The broquil is over, 24/10/2018 - 08:25\n(El Fòrum Cívic i Social per al Debat Constituent és)“una gran eina per a la ciutadania, siguin independentistes o no”. (l'Estat)“té tancats a la presó líders civils, líders culturals”.\nNo sé si de beure tanta llet crua també s'han begut l'enteniment...Hahahahahahahahahahah\n#6 Veciana, Barcelona, 23/10/2018 - 23:31\nQuins collons que té sr Rius.Jo no sóc indepe però a vosté el respecto.\n#5 lepero, Barcelona/Tabarnia, 23/10/2018 - 23:05\nLíderes civiles sí, pero ¿líderes culturales? Querrá decir de la cultureta.


Banc Sabadell deixa Catalunya i CaixaBank estudia fer el mateix\nL’entitat vallesana establirà la central a Alacant mentre el consell d’administració de ‘la Caixa’ analitza avui la possible mudança a les Balears\nL'edifici corporatiu de Banc Sabadell a Barcelona, a la cruïlla de Balmes amb Diagonal.\nActualitzada 06/10/2017 a les 06:52\nBanc Sabadell va acordar ahir traslladar la seu social a Alacant, davant la possibilitat que el Parlament de Catalunya faci una declaració unilateral d’independència. CaixaBank celebrarà avui un consell d’administració extraordinari per debatre una decisió en el mateix sentit.\nPer facilitar la sortida a les companyies davant la incertesa a Catalunya, el govern espanyol aprovarà avui amb tota probabilitat un decret llei que permetrà a les empreses acordar el canvi de seu social sense sotmetre la decisió a la junta d’accionistes, la qual cosa acceleraria el tràmit a les entitats que així ho disposin.\nLa inquietud i inseguretat jurídica que ha provocat la deriva sobiranista a Catalunya ha portat importants empreses a moure fitxa i a canviar la ubicació de la seu fiscal per garantir que seguiran sota el paraigua de la Unió Europea en cas que el Parlament català declari la secessió. Aquest és el cas de Banc Sabadell, el cinquè banc d’Espanya en volum de negoci, que en una decisió sense precedents va reunir ahir el consell d’administració en sessió extraordinària per donar llum verd al canvi de domicili fiscal de Sabadell a Alacant.\nAquesta decisió garantirà que l’entitat segueixi estant sota el paraigua regulatori del Banc Central Europeu en cas de secessió, garantint així els interessos d’accionistes, clients i empleats en qualsevol escenari. Aquest trasllat tindrà efectes immediats, ja que els estatuts del banc estableixen que tan sols cal la decisió del consell per fer efectiu el canvi, sense passar per junta d’accionistes.\nFonts de l’entitat van explicar que “en la pràctica tot seguirà igual”, ja que el banc mantindrà els serveis centrals a Catalunya, encara que els impostos els pagarà a Alacant. La nova seu estarà situada a l’avinguda Óscar Esplá, on el Sabadell ja té un edifici corporatiu. Alacant, de fet, és un dels principals centres operatius de Banc Sabadell fora de Catalunya, on se situava la seu de CAM, el grup que va adquirir en subhasta el 2011.\nEl Sabadell ha patit en borsa aquests dies, especialment des del referèndum de diumenge. Ahir, després de conèixer-se la intenció d’endur-se la seu fora de Catalunya, la cotització de l’entitat es va disparar als mercats amb una pujada del 6,16%.\nCaixaBank, l’entitat capdavantera a Catalunya i un dels tres grans bancs espanyols, al costat de Santander i BBVA, podria seguir els passos del Sabadell i treure la seu social de Catalunya. El grup preveu convocar avui un consell d’administració extraordinari per debatre aquesta decisió, que en el cas de CaixaBank, segons els actuals estatuts, requeriria l’aprovació de la junta d’accionistes. Entre les ubicacions que s’estudien perquè el banc català situï el seu domicili social, va cobrar força en les últimes hores l’opció de les Balears.\nPLE DEL PARLAMENT SUSPÈS PEL TC\nD’altra banda, el Tribunal Constitucional va decidir suspendre cautelarment el ple del Parlament de Catalunya de dilluns, després d’admetre a tràmit un recurs d’empara del PSC amb l’argument que, si aquest ple declarés la independència, hi hauria un trencament de la Constitució i una “aniquilació” dels drets dels diputats. Es tracta del ple en què el president català, Carles Puigdemont, havia de valorar els resultats i els efectes del referèndum de l’1-O, amb la declaració d’independència de Catalunya sobre la taula.\n#12 Juas juas juas juas\nNacionalisme... idiologia del segle XIX.... en fin.... a veure si avançem cap al humanisme global...\nAl final Cocomocho i ojopocho ha de suplicar a Madrid, Catalunya va camí de la ruïna i haura de tornar-se a agenollar davant ” los mesetarios” i Gas Natural a Galiza no ... a Madrid....\n#10 El gran Capital económic\nQuina ironia ... Amb la rapidesa amb què solucionen els problemes financers i la deixadesa i covardia per la resta .... es veu clarament quin és l'interès envers els espanyols que té aquest govern de pusil·lànimes i traïdors ...\n#9 escolta espanyolista\nDoricoG va dir..Es quedaran com rucs, apartats de tot ! Em sembla que el ruc és l'emblena de Catalunya. No ?\nEl ruc és treballador i tossut, i també molt fidel fins que n'abusen massa. Aleshores només el podràs dominar a cops si no vols que s'alliberi. Per altra banda, si hi ha un animal poc intel·ligent de veritat, aquest és el toro: esverat i encegat, no és capaç de veure un borrall darrera de la capa vermella i, inexorablement, acaba primer ferit i després mort.\n#8 pum pum pum\nes tracta d finances ruc!!! va dir..Que l' avançament ndependentista portaria a Catalunya a la miseria i una frenada al creixement economic d' España era mes q evident. Ara el que cal preguntar- se es: qui o que hi ha realment darrera d'aquest "foc"(facil d' encendre i dificil d' apagar?)doncs...els grupusculs de dements que mouen els fils de les finances i politiques mundials, que generen crisis i guerres i fan guanys espectaculars a costa de les vides de les persones. Tot propiciat pels corruptes i mercenaris (catalans i espanyols)i pel poble cec i fanatitzat fet servir com escut humà i llençat al circ fagocitat per una idea, enganyat i esclau de la propia estupidesa.\nse te n'ha anat una mica l'olla, eh, col.lega?\nEs quedaran com rucs, apartats de tot ! Em sembla que el ruc és l'emblena de Catalunya. No ?\nels banca com sempre al costat del poble ,adeu ,yo tambe treure els meus diners d'aquesta entitat\n#5 es tracta d finances ruc!!!\nQue l' avançament ndependentista portaria a Catalunya a la miseria i una frenada al creixement economic d' España era mes q evident. Ara el que cal preguntar- se es: qui o que hi ha realment darrera d'aquest "foc"(facil d' encendre i dificil d' apagar?)doncs...els grupusculs de dements que mouen els fils de les finances i politiques mundials, que generen crisis i guerres i fan guanys espectaculars a costa de les vides de les persones. Tot propiciat pels corruptes i mercenaris (catalans i espanyols)i pel poble cec i fanatitzat fet servir com escut humà i llençat al circ fagocitat per una idea, enganyat i esclau de la propia estupidesa.\nJo també deixaré el Banc Sabadell. Abur.\nEls indepes diran que la culpa és de Madrid i no de la seva incompetència i irresponsabilitat. Com sempre...


El twitter del Carles\tEl twitter de l’Esther\tContacta’ns\tCiU Viladecans\nCarrer Pere Masellach, 1\nTel. --- ciu@ciu-viladecans.cat\nel canvi arriva a viladecans\nLA GENERALITAT PORTA INVERSIONS A VILADECANS\nPublicat el: 1 maig 2013\nNotícies Per fi una bona notícia per Viladecans: La construcció per part de l’empresa Neinver d’un outlet portarà la ceació de 1.000 llocs de treball. Aquesta inversió, que es durà a terme en els pròxims dos anys, serà una realitat gràcies a les gestions de l’INCASÒL (Generalitat de Catalunya), que ha buscat noves sortides pel polígon…\nINTERVENCIÓ DE CARLES LOZANO (CiU) EN EL DEBAT DE LA MOCIÓ SOBRE EL NOU OUTLET DE VILADECANS\nPublicat el: 30 abril 2013\nNota de Premsa, Notícies La moció planteja el comerç local i la implantació del nou outlet com dos fets contraposats i irreconciliables. Nosaltres creiem que les Administracions Públiques, i en particular l’Ajuntament de Viladecans, han d’implicar-se en fer que tots dos puguin conviure: el petit comerç és una realitat i el nou outlet és una oportunitat El comerç de…\nPer què no hi han diners\nPublicat el: 1 abril 2013\nNotícies El Conseller d’Economia, Andreu Mas Colell, ha denunciat que la Generalitat de Catalunya no acceptarà la imposició per part del govern del PP d’una nova bateria de retallades, que atemptarien greument contra els serveis públics: salut, ensenyament, assistència social, etc. Els darrers anys, els catalans ja hem fet grans esforços. Les conseqüències són prou conegudes….\nEn defensa dels més necesitats\nPublicat el: 27 febrer 2013\nNota de Premsa, Notícies Les subvencions municipals destinades a les entitats que tenen cura dels discapacitats (com ara ASDIVI i CAVIGA) es mantindran. Gràcies a l’acord assolit entre l’Ajuntament de Viladecans i el Grup Municipal de Convergència i Unió, aquestes entitats rebran prou subvencions municipals per poder seguir prestant la totalitat dels serveis; és a dir, no patiran la…\nMoció sobre LA DECLARACIÓ DE SOBIRANIA I EL DRET A DECIDIR\nPublicat el: 30 gener 2013\nNota de Premsa, Notícies Us presentem la moció que presentarem demà amb el suport de ICV i ERC per l’adhesió de la ciutat de Viladecans a LA DECLARACIÓ DE SOBIRANIA I EL DRET A DECIDIR DEL POBLE DE CATALUNYA Il·lm. Sr.Alcalde President de l’Ajuntament de Viladecans MOCIÓ que presenten al Ple d’aquest Ajuntament el Grup Municipal de Convergència i…\nComunicat de Premsa d’Ensenyament sobre l’Angela Roca\nPublicat el: 24 gener 2013\nNota de Premsa, Notícies Us adjuntem el comunicat de premsa del Departament de Ensenyament on confirmen la permanència de l’escola Àngela Roca a l’espai actual. 22-1-13 Nota premsa Escola Àngela Roca CIU Viladecans sempre ha estat al costat dels pares i mares d’aquesta escola, referent en l’Educació dels nostres fills a Viladecans.\nEntrades següents » Segueix-nos :\nTots els drets reservats a CIU Viladecans


Cicle de concerts Cançó: Gener & Maria Arnal i Marcel Begés - AU Agenda\nSábado 18/6 de 2016 21.00\nMúsicaWorld ♪Zona Aragónde 5€ a 10€\nGener presentarà el seu darrer treball El Temps del Llop (2015), Premi Ovidi Montllor 2015 millor disc i millor lletra ‘Contrallum’. Amb tan sols un any de vida, la formació s’ha consolidat com una de les propostes més refrescants i autèntiques de l’escena musical valenciana, oferint una trentena de concerts en teatres, auditoris i sales de tot el domini lingüístic. El seu pop d’autor passa per filtrar influències d’ací i d’allà: soul, blues, rock, country, psicodèlia… tot donant cos a unes lletres evocadores, poètiques, de profundes implicacions polítiques, però desproveïdes de tota intenció de prèdica o pamflet. El resultat: un disc avalat per la crítica i el públic i un directe colpidor, modulat i contundent, en el que cada instrumentista és alhora llop i manada, udolant en perfecta harmonia amb els seus companys d’escenari. Carles Chiner, a la veu i guitarra elèctrica, dóna forma al projecte acompanyat pel bateria Enric Alepuz, el baixista Pasqual Rodrigo i els multiinstrumentistes César Castillo i Vicent Todolí.\nA l’escenari també podrem gaudir de la Maria Arnal una jove promesa musical, que té tot el futur per davant i du camí de convertir-se en una artista a l’alçada de Maria del Mar Bonet, Cesária Évora o Elefthería Arvanitáki.\nMaria Arnal i Marcel Bagés han preparat un repertori que barreja músiques de tradició oral i temes propis a partir d’una recerca de gravacions de camp, en arxius i fonoteques de la península.Desprès de sorprendre a tothom amb Remescles, acoples i melismes (2015), Top-10 dels millor singles estatals de 2015 segons la revista Rockdelux, Maria Arnal i Marcel Bagés ara presenten el seu nou EP Verbena (2016). Músiques per acompanyar la vida, la festa, la feina o el dol, cantades en col·lectiu i quotidianament, amb textos de l’Ovidi Montllor i Vicent Andrés Estellés. Així naix el projecte, amb una inquietud: conèixer millor l’amplíssim repertori de músiques de tradició oral dels nostres avantpassats, i la nostra voluntat de compartir-les, repopularitzar-les, interpretades a la nostra manera. Un concert ple d’emoció, actitud crítica, màgia i sentiment.


El lleixiu del senyor Pàmies | Reusdigital.cat diari de Reus. Notícies i actualitat del Camp de Tarragona\nEl lleixiu del senyor Pàmies\n05 de Novembre de 2018, per Josep Maria Muntané i Barceló\nNo sé quina mena d'alarma social s'ha produït amb la notícia que el lleixiu podria ser un remei per a l'autisme, però tot plegat em sembla bastant patètic, moltíssima gent sense cap coneixement del tema, tractant a un entès en plantes medicinals d'irresponsable per amunt. Jo, com no sóc cap entès en la medicina, ni en la química, ni en res de tot això, no tindré la gosadia de tractar d'irresponsable al senyor Pàmies, com tampoc la tindré per donar-li la raó.\nImagino la gent que, sense saber ni un borrall de medicina, ha imaginat que el senyor Pàmies recomana un got ben ple de lleixiu tal com surt de la garrafa del supermercat. Aquesta mateixa gent deu d'imaginar-se que el liti, element molt tòxic, que serveix per als trastorns bipolars, es pot treure d'una bateria de qualsevol automòbil, o que el ferro, tant necessari per a les anèmies, es consumeix menjant-se un plat de claus o de ferritges, i així, mil exemples més, i de substàncies molt més tòxiques que el lleixiu. Però han parlat les farmacèutiques.\nEl que pot haver passat és que el senyor Pàmies hagi descobert alguna cosa que, les farmacèutiques i les químiques, amb la seua reputació tant impol·luta, no hagin sabut trobar, alguna cosa que potser és massa econòmica, o massa efectiva, i, per tant, hagin optat per desacreditar un descobriment que ni els pertanyeria, ni els fóra rendible. De fet, però, ja han aconseguit els seus objectius: crear alarma social, desacreditar els herbolaris, bona part de la saviesa popular que els representa una competència, i de pas, millorar la seua pròpia imatge, reputació i la confiança de la gent.\nL'honestedat de les empreses farmacèutiques i químiques ja fa molt de temps que és denunciada per molts experts, tots sabem que si un medicament no és rendible es retira del mercat i es deixa de fabricar, se substitueix per un de més car, independentment de si és efectiu o necessari, i a fer calaix, que és de allò que es tracta, i mantindre la reputació, encara que ells no s'hagin pres la molèstia de fer les corresponents proves.\nL'economia al Camp i l'Ebre tornarà als nivells anteriors de la covid-19 d'aquí a dos anys\nUna dieta rica en peix o elevada en omega-3 redueix el risc de patir malalties cardiovasculars\n1Per una política empresarial més eficaç a Reus\n2Els pressupostos participatius de l'Ajuntament Valls han vingut per quedar-se\n3Dia internacional de la infància\n4Prou d'agressions als periodistes!\n5I, de sobte, Oliver va ser Gaspart


Mol·luscs bivalves: Martell (Malleus albus). Col·lecció Col·legi del Collell, 1998. > Museu Darder > Peça destacada\nEls bivalves són mol·luscs que es caracteritzen per estar formats per dues parts (les valves) unides per un lligament en la zona que s’anomena xarnera. És un grup amb menys representants que els gasteròpodes o cargols i, encara que moltes espècies són regulars, algunes tenen formes molt irregulars i a vegades estranyes. Aquest és el cas de la peça que hem triat avui.\nEl grup dels martells es caracteritza per la forma d’algunes espècies, que s’assembla a aquesta eina. Les valves són allargades i la impressió muscular, on s’ubica l’animal, és gran (veieu la taca fosca de la fotografia). La coloració general és d’un to beix. La part allargada és ondulada i força irregular. Aquesta petxina marina té una distribució indopacífica, i viu ancorada a la sorra.\nEn la Col·lecció del Col·legi del Collell (1998) hi ha un total de 183 exemplars de bivalves, d’un total de 729 mol·luscs. Entre ells, un exemplar de martell complet. Aquest individu, del que podeu veure en la fotografia les dues valves, una per la part interna i l’altra per la part externa, té una longitud màxima de 17 cm, i una amplada de 13,3 cm. Són mides considerables, ja que l’habitual són 15 cm. Les mides màximes d’aquesta espècie arriben als 22 cm.\nMartell (2,24 MB)


Apartment Soleia Strassen Àustria - Ofertes d'hotels amb els MILLORS DESCOMPTES EN LÍNIA\nKirchensiedlung 5, Strassen, Strassen, Àustria, 9918 - Veure al mapa\nMés informació sobre Apartment Soleia\nConvenientment situat a Strassen, Apartment Soleia és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Strassen. Aquest hotel ofereix nombroses instal.lacions en el lloc per satisfer el més exigent dels clients.\nGaudiu de les comoditats d'alta gama com ara videojocs a l'habitació, aparell de televisió, TV satèl•lit/cable, reproductor de DVD/CD, cuina americana per tal de relaxar-vos després d'un cansat dia. Jardí, sala de jocs de l'hotel, són llocs ideals per a relaxar-se després d'un llarg dia. Gaudeixi d'incomparable serveis i d'una localització de prestigi a Apartment Soleia.\nTots els tipus de viatgers (28) Parelles (17) Famílies amb infants petits (5) Famílies amb infants grans (4) Grups (2)


Una noia treballant amb ordinador i telèfon mòbil. Llicència CC0: https://www.pexels.com/photo-license/ Font: Bruce Mars (Pixels)\nL'ocupabilitat de les dones en la indústria de la tecnologia ha disminuït els darrers anys\nNomés el 8% de les nenes de 15 anys vol estudiar Informàtica, davant el 25% dels nens. Diversos estudis afirmen que es tracta d'un problema cultural, causat per prejudicis, estereotips i missatges subliminars sexistes. La Fundación Esplai vol conèixer la resposta de la mà de les pròpies nenes i joves i, per això, ha llençat la campanya #ChicasInTech. Les anima a explicar en un vídeo com perceben la tecnologia i els rols de gènere. Busca, així, conscienciar sobre la necessitat de promoure les vocacions STEM (acrònim en anglès de ciències, tecnologia, enginyeria i matemàtiques) entre les més joves.\nLa campanya uneix dues dates assenyalades: es va llançar el 8 de març, Dia Internacional de les Dones, i es manté activa fins al 26 d'abril, Dia Internacional de les Nenes en les TIC. Aquesta és la data límit per fer arribar els vídeos a l'adreça de correu electrònic gporres@fundacionesplai.org. L'entitat compatirà els testimonis a través de les xarxes socials i se celebrarà un acte de tancament a Madrid, que comptarà amb la presència de persones que hagin participat en la campanya.\nL'ocupabilitat de les dones en la indústria de la tecnologia lluny d'anar creixent, ha disminuït. A la dècada dels vuitanta les dones representaven el 37% de les llicenciatures en informàtica als Estats Units i actualment aquest percentatge s'ha reduït al 20%. Amb aquestes dades davant, la Fundación Esplai afirma que un elevat percentatge de la població mundial no està accedint a les oportunitats professionals que es deriven de la indústria de la tecnologia i les comunicacions. També subratlla que "s'està perdent l'aportació de més de la meitat de la població mundial per trobar solucions imaginatives i creatives a través de la tecnologia".\nFundació Esplai, escletxa digital, gènere, TIC, tecnologia, participació ciutadana, exclusió social


Entren en vigor les restriccions a la circulació de trànsit pel 2017\nLa normativa amplia i modifica algunes restriccions prèvies per a les vies interurbanes de la xarxa viària de Catalunya\nper Redacció/E.M. dijous, 19 de gener 2017 - 16:14h\nImatge del trànsit a Barcelona | cedida\nAvui dijous, 19 de gener, entren en vigor a tota Catalunya les restriccions a la circulació viària que s'aplicaran durant l'any 2017 a tot el territori, i que s'estableixen a la resolució INT/2989/2016, de 27 de desembre. Aquesta normativa inclou restriccions temporals o permanents a la circulació de vehicles en determinats itineraris de vies interurbanes i també a les travesseres. Poden afectar els vehicles segons les seves característiques tècnices, la seva càrrega o la tipologia de trajecte que realitzen, i s'estableixen per tal de garantir la fluïdesa de la xarxa viària, la seguretat dels usuaris i millorar-ne la seva mobilitat.\nLes restriccions contemplen especialment dates en què es realitzen —o està previst que es realitzin— desplaçaments massius de vehicles, com ara en caps de setmana, ponts o dies festius, o els mesos d'estiu i el Nadal. També tenen en compte altres circumstàncies que puguin afectar les condicions de la circulació, com ara les condicions meteorològiques o la celebració de proves esportives, marxes ciclistes i altres esdeveniments que puguin afectar el trànsit de les vies. En aquest sentit, també es tenen en compte altres usos que se'n puguin fer de la via i que puguin afectar el trànsit interurbà de Catalunya. En aquest document es recolleixen totes les restriccions al trànsit previstes pel 2017.\nAixí, aquestes restriccions fan referència als vehicles de transport de mercaderies —generals i perilloses—, els que realitzin transports especials, vehicles especials i restriccions per causes meteorològiques, restriccions per obres o actuacions de conservació i manteniment, restricció per celebració d'esdeveniments extraordinaris i altres restriccions a vies més concretes, com ara la C-58CC o Bus VAO i la N-II a Girona. En aquesta web o a l'aplicació Trànsit per dispositius mòbils es podran consultar les restriccions programades a la xarxa viària de Catalunya, tant les dates com les vies a què afectaran, i en aquesta altra es pot consultar l'estat actual de les carreteres catalanes, les seves condicions i les restriccions que s'hi apliquen.\nLa normativa també afegeix noves restriccions que se sumen a les ja existents. En el cas dels vehicles de transport de mercaderies en general, la resolució té en compte un llistat de vies que no són idònies per al seu ús en aquest àmbi, com la Gi-555, i en recondueix el seu trànsit a la xarxa de carreteres principals. També s'estableix una nova restricció per als vehicles de transport de pinso i alimentació animal vinculats a granges en producció. Els vehicles de càrrega ATP (congelats, refrigerats o isotermes) veuen reduïda la seva exempció de circulació, que només s'aplicarà al tram de l'AP-7 entre Hospitalet de l'Infant i el Vendrell.\nPel que fa a les restriccions per causes meteorològiques, s'afegeix un pla d'emergència per als vehicles que transportin mercaderies perilloses, com ara productes explosius o inflamables, i se'ls obligarà a estacionar de forma segura fins al restabliment de la normalitat a la via. Fins ara, els vehicles de baixes emissions (ECO VIA T) eren exempts de les restriccions al BUS-VAO, però a partir d'ara només els vehicles amb distintiu ambiental propis del Registre de Vehicles —O, ECO i C només gasolina Euro 6— ho seran.\nDenuncien el vergonyós estat d'aquesta gossera catalana